
	[bookmark: nev]BARTUSEK ANDRÁS
Andragógia
BA, 5. félév
Nyugat-magyarországi Egyetem
Apáczai Csere János Kar
	






Témavezető:
	Dr. Lanczendorfer Zsuzsanna
egyetemi docens, NYME AK

A dolgozat címe: Az ólmozott üvegablakok Győrben
A szerző neve: Bartusek András
A szerző szakja, évfolyama: Andragógia, III. évfolyam
Intézmény neve: Nyugat-magyarországi Egyetem Apáczai Csere János kar
A témavezető neve, tudományos fokozata, beosztása: Dr. Lanczendorfer Zsuzsanna, Ph.D, egyetemi docens
Középiskolai tanulmányaim során elsajátítottam egy igazán színes és gyönyörű szakmát. Első alkalommal, amikor beléptem középiskolám falai közé, a Kovács Margit Általános Művelődési Központba, egyből felkeltették a figyelmemet a színekben gazdag ólombetétes üvegablakok. Akkor még fogalmam sem volt, hogy hogyan készítik ezeket, csak azt tudtam, hogy én is ezt szeretném majd csinálni.
Az ólmozott üvegablakok készítése egy komplex folyamat, amelyben szükség van az alkotó szakértelmére, elméleti tudására, valamint műalkotásába bele kell tennie valamit saját filozófiájából is. A színes ólmozott üvegablakokban talán az tetszett meg nekem a legjobban, hogy habár élettelen alkotásokról beszélünk, mégis megvan bennük az a különlegesség, hogy a napszak változásának megfelelően változtatják arculatukat szemlélőjük előtt.
Győrt barokk városként szokták említeni, azonban a barokk stílusú épületeken kívül rengeteg egyéb műalkotás található még itt. Kutatásom célja, hogy készítsek egy katasztert a Győrben megtalálható ólmozott üvegablakokról, és bemutassam ezen alkotásokat, valamint készítőjüket. Amikor a kutatást végeztem nem egy alkalommal lepődtem meg, hogy milyen izgalmas, és néhol megható történetek rejlenek egy-egy színes ablak mögött.
Dolgozatomban elsőként röviden bemutatom saját középiskolai vizsgamunkámat, majd bemutatom a szakma történeti részét, amelyben kifejtem az üveg kialakulásának a történetét, a síküveg gyártás alakulását, valamint az ólmozott üvegablakok megjelenését. Az ezt követő részben áttérek a győri üvegablakokra, dolgozatomban tematikusan haladok előre, elsőként a szakrális témájú alkotásokat vizsgálom és mutatom be, majd az oktatási intézmények színes üvegablakaiból mutatok be párat, végül pedig a vendéglátóhelyeken található alkotásokat szemléltetem.
Kutatásom során fényképeket készítettem a Győrben megtalálható színes ólmozott üvegablakokról, melyeket dolgozatomban be is mutatok. Győrben üvegművészeti szempontból nagyon jelentős Hefter László, Ferenczy-díjas üvegművész munkássága, ezért készítettem vele egy interjút, melynek tartalmát a róla szóló fejezetben leírtam.
Győrben rengeteg ólmozott üvegablak alkotás található, éppen ezért dolgozatomban csak a jelentősebb munkákat mutatom be.



